user
கேள்வி: தமிழ் மொழியில் அறிவியல் சிந்தனைகள் விவரிக்க?.


assistant
பதில்:                                                                                                                                                                                             
தமிழ் இலக்கியங்களில் அறிவியல் கருத்துக்கள்:
                                                                                                   தமிழ் இலக்கியங்களின் நோக்கம் அறிவியலை உணர்த்துவது அன்று. வாழ்வின் விழுமிய குறிக்கோள்களை உணர்த்துவது அப்படி இருந்தும் பல அறிவியல் கருத்துகள் அதில் புதைந்துள்ளன என்றால் தமிழ்நாட்டில் “அறிவியல் வளர்ச்சி மிகுந்த காலம்” ஒன்று இருந்திருக்க வேண்டும் என்று ஊகிக்கலாம்.தமிழ் இலக்கியங்களில் காணலாகும் சொற்கள், சொற்றொடர்கள் தமிழரின் அறிவியல் சிந்தனைகள் புதைந்துள்ளதை,
 “அண்டப் பகுதியில் உண்டைப் பிறக்கும்
அளப்பருந் தன்மை வளப்பெருங் காட்சி ஒன்றனுக்
கொன்று நின்றெழிய பகரின் நூற்றொரு கோடியின்
மேற்பட விரிந்தன”
என்று பெருவெடிப்புக் கொள்கையின்படி இந்த பேரண்டம் விரிவடைந்து நிற்பதை திருவாசகப் பாடல் விளக்குகிறது.
“ஞால்” என்ற அடிச் சொல்லுக்குத் “தொங்குதல்” என்று பொருள் இதன் அடியாகப் பிறந்தது தான் “ஞாலம்” என்ற தமிழ்ச்சொல்.
உலகம், நிலம், நீர், தீ, காற்று, விண்  ஆகிய ஐம்பூதங்களால் ஆனது. நிலம், நீர் தீவளி விசும்போடு ஐந்தும் கலந்த மயக்கம் ஆதலின்.
(தொல்காப்பியம் பொருள் 635) என்று தொல்காப்பியர் கூறுகிறார்.
“சுழன்றும் ஏர்ப்பின்னது உலகம் அதனால்
உழந்தும் உழவே தலை” (குறள் 1031)
குறளில் உலகம் உருண்டை என்பதை முதன் முதலாகப் பதிவு செய்தவர் திருவள்ளுவர் ஆவார்.
 திருவள்ளுவரின் காலம் 2 ஆம் நூற்றாண்டு. அவர் காலத்தில் உலகம் உருண்டை என்று தமிழ் மக்கள் ஏற்றுக் கொண்டுள்ளனர்.
செஞ்ஞாயிற்றுச் செலவும் அஞ்ஞாயிற்றுப் பரிப்பும்
பரிப்புச் சூழ்ந்து மண்டிலம்.   (புறம் 30)
என்பதால் அறியலாம். (பரிப்பு – வட்டம்)
தானே ஒளிவிடக் கூடிய ஞாயிற்றை நாள் மீன் என்றனர்.ஞாயிற்றிடமிருந்து ஒளிபெற்று அந்த ஒளியை விடக் கூடியவற்றைக் கோள்மீன் என்றனர்.திங்கள் தானாக ஒளி வீசுவது இல்லை.இந்த வானியல் உண்மை திருக்குறளில் பதிவாகி உள்ளது.காதலன் நிலவிடம் கூறுகின்றான்.
“நிலவே என் காதலியின் முகம் போல் ஒளிவிடஉன்னால் முடியுமானால் நீயும் என்னால்காதலிக்கப்படுவாய்” என்ற பொருளில்மாதர் முகம் போல ஒளிவிட வல்லையேல்காதலை வாழி மதி(குறள் 1118)என்று கூறுகின்றான். அதாவது என் காதலியின் முகம் தானாகப் பகலிலும் இரவிலும் ஒளிவீசக் கூடியது. அது உன்னால் முடியாது என்பதாம். வெண்மை நிறம் உடைய கோள் “வெள்ளி” எனப்பட்டது. இன்று அதில் வெள்ளித் தாது இருப்பது கண்டுபிடிக்கப்பட்டுள்ளது.வெள்ளிக் கோள் ஞாயிறு தோன்றுவதற்கு முன்பே விடியல் கலையில் நன்கு தோன்றும் ஆதலால் அதற்கு “விடிவெள்ளி” என்ற பெயர் வைத்தனர்.புதியதாகக் கண்டறிந்த கோள் “புதன்” ஆகும். புதியதாக அறிந்ததால் இதற்கு அறிவன் என்ற பெயரும் உண்டு.
“வியா” என்றால் “பெரிய” “நிறைந்த” என்று பொருள். காரி என்பது கந்தகத்தைக் குறிக்கும். இன்றைய அறிவியல் அறிஞர்கள் இக்கோளில் கந்தகம் நிறைந்திருப்பதாக ஆய்ந்து கண்டுள்ளனர்.
வரிசையாக வைத்து ஞாயிறு, திங்கள், செவ்வாய், புதன், வியாழன், வெள்ளி, சனி என வார நாட்களை ஏற்படுத்திக் கொண்டனர். உலகத்தைச் சுற்றியுள்ள பகுதியை 30 பாகை கொண்ட 12 பகுதிகளாகப் பிரித்தனர் பாகை. இப்பன்னிரண்டையும் மாதங்கள் என்றனர்.
சிலப்பதிகாரம், மணிமேகலையில் வான்வெளிப் பயணங்கள் குறித்த செய்தி இடம் பெற்றுள்ளது.
 சீவக சிந்தாமணியில் மயிற்பொறி விமானத்தின் செயல்பாடு கூறப்படுகிறது. பெருங்கதையில் வானூர்தியின் வடிவமும் “தீம்பிழி எந்திரம் பந்தல் வருந்த”என்ற பதிற்றுப் பத்து வரிகள் கரும்பைப்
பிழிவதற்கு எந்திரம் இருந்ததைக் கூறுகிறது.
“அணுவைத் துளைத்து ஏழ்கடலைப் புகட்டி” – ஒளவை.
“ஓர் அணுவினைச் சதகூறுஇட்ட கோணினும் உள்ள” – கம்பன்
இவை அணுச்சேர்ப்பு, அணுப்பிரிப்பு பற்றிய அறிவியலை உணர்த்துகிறது.